Uys Krige se Goue Kring
Luister Donderdagaand 20:00 na dié drama uit ons argief. Lees meer
Luister op Goeie Vrydag 10:35 of 18:00 na ons splinternuwe Paasspel, Helena Hugo se Die leë graf. Lees meer
David Kramer het sy nuwe musiekproduksie op video bekend gestel met ‘n liedjie oor die Coronavirus. Lees meer
COVID-19: SA 1845 gevalle, 18 sterftes
9 April: Wêreldwyd >1,5 miljoen gevalle, >88000 sterftes (21% van afgehandelde gevalle), >332000 hersteldes. 209 lande en gebiede. Lees meer
Watter sosiale media-platform gebruik jy die meeste?
Ek is nie op enige sosiale media nie
Ek is nie op enige sosiale media nie: 37%
Martelize se maklike piekel
TIGER KING (TV-REEKS / NETFLIX)
‘n Mens moet versigtig wees met so ‘n oordosis van dikwels oppervlakkige vermaak dat jy nie bedwelm of oorbluf raak en net klik-klik-klik, dan slegs na 5 sekondes kyk, en weer voort-klik na die volgende lokprent wat sommer net oppop nie. Te veel van ‘n goeie ding kan jou brein laat vries. Een lokprent wat my aanhoudend bly teister het, en wat ek later uit radeloosheid gekyk het omdat .
RSG se kantore in sowel Johannesburg as Kaapstad sal gesluit wees tydens die nasionale inperkingstydperk. Jy sal steeds na al jou gunstelingprogramme kan luister, want die uitsendings sal níé gestaak word nie. En daar is dalk ook 'n paar verrassings vir jou! Hou jou oor by die radio. Jy sal ook steeds al die potgooie van ons programme en insetsels kan aflaai om te luister wanneer dit jou pas.
Navrae kan soos gewoonlik gestuur word deur die kontakfunksie op RSG se webwerf by http://rsg.co.za/kontak-ons-epos-bestuurspan.asp. Jy kan ook 'n e-pos stuur aan info@rsg.co.za.
Webwerf met inligting oor Covid-19
Nasionale Instituut vir Oordraagbare Siektes
Selfoon: *120*7867# (gratis)
Meld onbehoorlike prysverhogings aan
Departement van Watersake
Departement van Toerisme
Ondersteun klein besighede in nood
Stuur HI na 060-012-3456
Hulp vir leerders op RSG
Die Coronavirus veroorsaak groot ontwrigting, veral vir leerders. RSG en die Wes-Kaapse Onderwysdepartement het daarom besluit om hersieningondersteuning aan te bied. Skakel vir die volgende paar weke, vanaf Maandag tot Donderdag om 19:30, in op Kompas op RSG 100 - 104FM. Klik op LAAI AF hieronder om die program af te laai.
Vrydag 10 April
Luister na Mozart MISSA SOLEMNIS. Dit is op 11 Maart 2019 opgeneem in die Linder Ouditorium in Johannesburg. Die W.A. Mozartkoor en -orkes staan onder leiding van Carel-Johan de Graaf. ’n Paar soliste tree ook op, soos Hanli Stapela en Niel Stander.
Jesu Memento Mei
‘n Spesiale koormusiekprogram om die Paasfees te gedenk. Jy kan luister na Suid-Afrikaanse en buitelandse kore met uittreksels uit paasoratoria soos die Vox Kamerkoor se Afrikaanse paasoratorium, spirituele koormusiek en meer moderne en a capella koorwerke. Die program word afgesluit met Jesu Memento Mei, veneris in Regnum Tuum, oftewel Jesus onthou my wanneer U in U Ryk kom – die kruiswoorde van die medegekruisigde misdadiger wat deur Christus vergewe is.
'n Nuwe gemeenskap
Lizelle de Bruin gesels met dr. Andries Cilliers van die NG Kerk Drieankerbaai oor die mense betrokke by die Paasgeesgebeure, met ‘n spesifieke klem op die nuwe gemeenskap wat daarin en daardeur ontstaan het. Hulle gesels oor die impak van Jesus se kruisiging op almal - vriend en vyand - en ook die impak 2 000 jaar later op ons moderne gemeenskap.
Oordink en herdenk Goeie Vrydag saam met ons digters. Chris van Niekerk en Susanne Beyers is die voorlesersvan gedigte van Breyten Breytenbach, I.L. de Villiers, Arina Prinsloo, Lucas Malan, Ingrid Jonker, Cas Vos, Lina Spies, Linda Rousseau, Lea Rossouw, Adam Small, W.E.G. Louw, Sheila Cussons, I.D. du Plessis en N.P. van Wyk Louw.
DIE LEË GRAF deur Helena Hugo
Regie: Helena Hugo
In die Paastyd herleef ons opnuut die kruisdood van Jesus, maar ook sy opstanding. Vir Nikodemus gaan dit gepaard met ’n geloofstryd. Kan hy sy posisie in die Sanhedrin prysgee om Jesus openlik te bely, of skuil hy vir die res van sy lewe onder die dekmantel van die nag?
Bach se Mattheuspassie
J.S. Bach het heelwat geestelike musiek in sy gekomponeer. Hy het dikwels diens gedoen by kerke, en het werke vir bepaalde geleenthede op die kerkkalender gekomponeer. Die versameling geestelike werke strek van kort komposies vir solo-orrel tot monumentale werke soos sy Misse en Passies. Terrance April spele dele voor uit die MATTHEUSPASSIE van Bach en lees dele voor uit die Evangelie van Mattheus oor die sterfte van Jesus.
Paastradisies en -gebruike
Die oorsprong van paastradisies soos die paashaas, paaseiers en paasbolletjies met kruise op word ondersoek, sowel as sekere paasliedere en Christelike paassimbole soos die vis, die paaslam, die kruis en palmtakke. Daar word ook gekyk na paasgebruike en -vierings dwarsoor die wêreld.
‘n Kort klassieke verposing.
Haidee Muller gesels in met Christo Snyman van Broers-Faam. Hy gesels oor die musiekbedryf, sy bekende broers, sy vier seuns en hulle ewe talentvolle pa, Oom Niek.
Saterdag 11 April
Skoolhoof Albert Mocke en trustees Augusta Brandt en Wilhelm de Wet van Jakes Gerwel Tegnies deel ‘n storie van hoop. Tydens die bou van hierdie skool op Bonnievale het die gemeenskap saamgestaan met ‘n bepaalde doelwit. In die proses het mense wat mekaar aanvanklik nie vertrou het nie, vriende geword. Die toekoms van duisende kinders slaan nou ‘n positiewe nuwe rigting in, te danke aan ‘n klein groep mense met ‘n gedeelde visie van betekenis.
Sondag 12 April
Lizelle de Bruin gesels met predikers oor die betekenis van Paasfees.
In die gees van die Pase praat Jana Luther met Ina Strydom oor Paasfees, die Pasga, paashase en paaseiers.
Wat is daai goggatjies in jou swembadwater wanneer die water begin verdamp? Hoekom is Suid-Afrika so stabiel ten opsigte van aardbewings, orkane en vulkane? Sal daar ‘n tyd kom dat daar geen water meer oor sal wees in die see nie?
Johan van Lill praat met Jaco Deacon van Fedsas en Willem du Buisson, die hoof van Hoërskool Sand du Plessis, oor hoe die tyd by die huis leerders en onderwys in die toekoms sal beïnvloed. Ouers word nou meer blootgestel aan die kurrikulum wat in skole gedoen word. Watter uitwerking sal dit hê op hoe mense oor onderwys dink en daarvan verwag?
Hoe onderskei jy tussen fopnuus en nuus wat van betroubare bronne kom? Jeanette Marais van Momentum Beleggings en Richus Nel van PSG Wealth probeer dié vraag beantwoord. Hulle gee ook raad oor hoe jy die vrees van die Covid-19 pandemie onder beheer kan hou deur kalm te bly, en moedig ons aan om juis die tyd te gebruik om ons persoonlike finansies te hersien. Leonard Willemse van Mazars praat oor belasting en hoekom dit belangrik is dat almal deel moet hê aan die opbou van die land.
Fanie du Toit vind meer uit van ‘n kursus vir siggestremde persone om te help met die uitdaging van werkloosheid. Hy hoor ook van ‘n entrepreneur wat met deursettingsvermoë sukses behaal. Jacqui January gesels met een van die steunpilare van BlindSA, Christo de Klerk. Hy vertel van die rol wat tegnologie in die lewe van ‘n siggestremde speel.
Luister na John Taverner se Song for Athene en My lord has come deur Will Todd.
Iemand sê dat stres een van die mees selfvernietigende verskynsels van ons tyd is. En noudat die Corona-virus die hele wêreld in sy greep het, ervaar baie Suid-Afrikaners erge stres. Hoe hanteer ons dit?
Een van Sterre en Planete se entoesiaste, Lafras Smit, verskaf elke tweede Sondag van die maand inligting oor waarna mense kan kyk as hulle in die naghemel opkyk. Die span praat ook oor verskillende selfoontoepassings wat mens kan gebruik om na sterre en planete te kyk. Is daar ‘n verband tussen die maksimummaan en die minimumson wat ons tans beleef? Die vraag word deur Kobus Olckers uit Amerika beantwoord.
Die bloubosluis is ‘n uniek volgens dr. Danie Odendaal van Veearts Netwerk. Hy verduidelik waarom. Richardt Venter van Agsci Unlimited gesels oor kuilvoer nadat hy onlangs deur die land gereis het om te sien watter vordering gemaak word. En dr. John Purchase van Agbiz gee terugvoer oor die voedselwaardeketting en voedselsekerheid, veral in landelike gebiede wat swaar trek.
Regter Neels Claassen, skrywer van die artikel oor die regsaspekte van Jesus se verhoor wat Regsake voorheen aangebied het, kuier in die ateljee. Hy gesels oor sy lewe as 'n regter, en gee 'n mening oor die volgende kwessies: Kan 'n regter werklik objektief wees, of oordeel hy ook maar uit sy eie perpektief soos ons almal? Is Afrikaans steeds lewensvatbaar as amptelike hoftaal? Hoe effektief is die doodstraf as afskrikmiddel teen ernstige misdade?
Arehan Brand praat met Patsy Marthinussen, ‘n vakadviseur by die Wes-Kaapse Onderwysdepartement, oor hoe ouers hulle Graad R tot 3 kinders se syfe-vaardigheid kan opskerp. Sy gee ook inligting van leerderondersteuningshulpbronne vir die tyd van die inperking.
Dr. Willem Jansen van Rensburg van die Landbounavorsingsraad praat oor inheemse blaargroentes en tonnelbesproeiing. Hy vertel watter van hierdie blaargroentes die gewildste is, en dan verduidelik dr. Felix Reynders waarom tonnelbesproeiing al hoe meer gebruik word. Hennie Maas en Stan Jerling is ook aan die beurt met hulle interessante weeklikse gesprek oor trekkers.
Bekroonde digter Ronelda S. Kamfer gesels en lees gedigte voor uit haar nuwe (vierde) bundel, Chinatown. Hierin bied sy opnuut poësie met ’n emosionele slaankrag wat die leser nie onaangeraak sal laat nie. Geslagspolitiek word ondersoek deur ’n vrouestem wat opklink teen die patriargie. Kwessies wat deel vorm van die huidige sosio­politieke diskoers – vrouemishandeling, rassisme en armoede – kom aan die bod, maar word met ’n diep menslikheid hanteer.
Dean Balie lees besondere prosaverse deur Adam Small voor uit die bundel, Klein Simbool.
Luister na die Dubbelkonsert vir Klavier of Klawesimbel, Viool en Orkes in F majeur van Haydn, en Mendelssohn se Simfonie no. 9 in C majeur vir strykers. Dit is die enigste dubbelkonsert van Haydn wat behoue gebly het. Hy het glo heelwat meer gekomponeer. In 'n brief erken hy hy het dit as 'n konsert vir orrel en orkes beplan, maar dit later omgeskep in die Dubbelkonsert. Mendelssohn het 13 simfonieë vir strykorkes gekomponeer. Hy het dit alles op of voor die jeugdige ouderdom van 15 gedoen. Dit sou dan ook as goeie voorbereiding gesien kan word vir sy latere simfonieë vir volle orkes, soos die Italiaanse en Skotse Simfonieë.
SJARRAP EN EET JOU KOS! deur Ilné Fourie
Regie: Eben Cruywagen
Betree die gedagtewêreld van die kelner om vanuit daardie uiters intieme kennismaking, die (on-)heilige, nooit gehoorde dinge (met apologie aan N.P. van Wyk Louw) hóór wat kelners moontlik hulle klante hardop sou wou toesnou. Vrae soos: Wat het julle wat lekker is? Of: Waar kan ons sit waar dit nie so warm is nie? Of: Wat is in julle lemon meringue? Dié vrae is genoeg om enige moeë kelner teen die mure uit te dryf!
Luister na Bruchner se AVE MARIA asook sy koorwerk, LOCUS ESTE; ’n deel uit 'n fagotkonsert van ‘n redelik onbekende komponis, Lindpaintner; en ’n tradisionele Noorweegse bruiloflied wat op die trompet gespeel word met orrrelbegeleiding.
Vrydag 17 April
Landbouskrywers SA se Boer van die Jaar vir 2019, Nick Serfontein, bespreek in en uitvoere, en deel praktiese raad oor hoe om uitdagings in landbou die hoof te bied. Ons vind uit hoe biologiese tegnologie sorg vir deurbrake in landbou-onwikkeling. Die dekaan van die Fakulteit Agri-wetenskappe aan die Univeriteit Stellenbosch, prof. Danie Brink, verduidelik hoe plaaslike universiteite op die voorpunt hiervan bly, en die impak van nie-biologiese tegnologie.
Saterdag 18 April
Die ekologiese wysheid van destydse Peruviaanse gemeenskappe het gesorg vir die ontstaan van die aartappel. Dr. Fienie Niederwieser bestuur die navorsingsprogram by AartappelSA. Sy vertel die merkwaardige storie van een van die grootste voedselgewasse op aarde.
Arbeidsregspesialis Hugo Pienaar praatcoor die uitdaging van werkloosheid, die rol van vakbonde, stakings en skade wat gereeld daartydens aangerig word, en die bevriesing van salarisse in moeilike ekonomiese tye.
Luister na die Vioolkonsert in A mineur van Antonin Dvorak. Hy het dit opgedra aan sy vriend en befaamde violisvriend, Joseph Joachim. Joachim het Dvorak voortdurend terugvoer gegee oor die werk voordat dit vir die eerste keer in 1873 uitgevoer is. Die tweede werk is ’n danssuite van Rimsky-Korsakof. Hy het daarvan gehou om 'n stel danse te komponeer gegrond op melodieë uit sy operas. Jy kan luister na die danssuite tot die opera, Mdala. Dit bestaan uit n Inleiding en vier danse waarvan die laaste een, die Cortege, baie gewild is by orkeste as 'n vertoonstuk.
Luister na ’n aria uit Carl Orff se CARMINA BURANA, ’n werk wat baie bekend is weens die inleidende deel en al in advertensies gebruik is. In hierdie program sal ’n aria vir sopraan uit die werk voorgespeel word. Mozart se drie laaste simfonieë het destyds (en selfs vandag nog) groot indruk gemaak, en word beskou as van sy beste werke vir volle orkes. Dit plaas ’n paar ander simfonieë wat ook in daardie tyd gekomponeer is, ietwat in die skadu, al meen kenners dit het ook sterk musikale meriete. ’n beweging uit die Simfonie no. 36 sal gespeel word.
Vrydag 24 April
Die Hoofdirekteur: Navorsing en Tegnologie-ontwikkeling by die Wes-Kaapse Departement van Landbou, dr. Ilse Trautmann, deel inligting oor handige bronne en portale met betrekking tot landboudata. Omri van Zyl van AgriSA verduidelik waaroor hy op die oomblik positief is, en deel handige tegniese wenke met boere.
Saterdag 25 April
Jacky Goliath woeker as tuinier by De Fynne-kwekery net buite die Paarl. Haar innoverende en volhoubare landboumetodes het al talle nasionale toekennings ingepalm - sy’s een van die bekendste vroue in plaaslike landbou. Sy deel die storie van haar pad na sukses.
Volmaan oor San Francisco
Die blare val
I'll Be Reborn, You'll Be Reborn - Tygerberg Kinderkoor
Elke aand 8 uur in Seepunt....
Ons almal het 'n rol te speel. COVID-19
Lady oefen haarself.
#TsekCorona! (Welcome to Cape Town) - David Kramer's KaapKreools Collective
Koning van die kasteel.
Lize Beekman se Mandala (Laai af en druk om in te kleur)
Lize Beekman se Mandala
Sandra die oerangoetang was ook haar hande
Perske in die herfs
Daar is lig aan die einde van die tonnel
00:00-04:40 Deurnag (Vrydag)
04:40-04:55 RSG Landbou
06:30-07:00 Missa Solemnis
10:00-11:00 Jesu Memento Mei
11:00-12:00 'n Nuwe gemeenskap
12:00-13:00 Vers en Klank
14:00-15:00 Bach se Mattheuspassie
15:00-16:00 Paastradisies en -gebruike
16:00-17:00 Dis gospel